الیشبع

الیشبع (یونانی: Ἐλισάβετ یا الیشبع؛ ماخذ عبرانی: אֱלִישֶׁבַע / אֱלִישָׁבַע "خُدا حلف اٹھاتا ہے "؛ معیاری عبرانی:  ، طبری عبرانی ؛ عربی: أليصابات) لوقا کی انجیل کے مطابق زکریا کی بیوی اور یوحنا اصطباغی کی ماں تھیں۔

 مسیحیت میں 
الیشبع زکریا کاہن کی بیوی جو خود بھی ہارون کی اولاد میں سے تھی۔لوقا 1:5 یہ میاں بیوی بڑے خدا پرست اور عمر رسیدہ تھے لیکن اُن کے ہاں اولاد نہ تھی۔ ایک مرتبہ کہانت کا کام انجام دینے کے لیے زکرؔیا کے نام قرعہ نکلا تو مَقدِس میں فرشتے نے اُسے خبر دی کہ اُس کی بیوی کے بیٹا ہوگا اور اُس کا نام یوحنا رکھیں۔لوقا 22–1:8 اُس کے بعد فرشتے نے مُقدسہ مریم کو یسوع کی خبر دیلوقا 35–1:26 اور بتایا کہ اُن کی رشتہ دار الیشبع کے بھی بڑھاپے میں بیٹا ہوگا۔لوقا 1:36 اس پر مُقدسہ مریم پہاڑی علاقے کے یہوداہ کے ایک شہر گئیں۔ جب انھوں نے الیشبع کو سلام کیا تو اس کا بچہ پیٹ میں خوشی سے اُچھلا۔ اُس نے مریم سے کہا ”مجھ پر یہ فضّل کہاں سے ہوا کہ میرے خداوند کی ماں میرے پاس آئی“۔ اِس کے جواب میں مُقدسہ مریم نے ایک گیت میں خدا کی تمجید کی۔لوقا 55–1:46

 اسلام میں 

ایشاع بنت فاقوذ جو یحیٰی کی والدہ ہیں اور زکریا کی زوجہ تھیں۔ بعض جگہ اشیع بھی نام مذکور ہے۔ زکریا کی بیوی ایشاع بنت فاقوذ ابن قبیل تھی۔ یہ حنہ بنت فاقوذ کی بہن تھی، یہ طبری کا قول ہے۔ حنہ یہ مریم کی والدہ ہے۔ قتبی نے کہا : اس قول کی بنا پر یحییٰ کی خالہ کے بیٹے ہوں گے اور دوسرے قول کی بنا پر عیسیٰ کی والدہ کی خالہ کے بیٹے ہوں گے اور حدیث اسراء میں محمد صل للہ علیہ وآلہ وسلم نے فرمایا فلقیت ابنی الخالۃ یحییٰ و عیسیٰ میں خالہ کے بیٹوں یحییٰ اور عیسیٰ سے ملا۔تفسیر قرطبی۔ ابو عبد اللہ محمد بن احمد بن ابوبکر قرطبی، مریم، 5
ایشاع مریم کی خالہ تھیں اور اس کے پیش نظر مفسرین قرآن اور مورخین اسلام کی کثیرتعداد نے اور اصحاب سیر نے ایشاع زوجہ زکریا اور حنہ زوجہ عمران کی ہمشیرہ لکھا ہے اور یہ بتایا ہے کہ ایشاع سیدہ مریم کی خالہ تھیں۔تفسیر عروۃ الوثقی

 حوالہ جات 

زمرہ:ارض مقدسہ کے مقدسین
زمرہ:اسلام میں بائبل کی شخصیات
زمرہ:الخلیل کی شخصیات
زمرہ:اناجیل اربعہ کی شخصیات
زمرہ:پہلی صدی ق م کی پیدائشیں
زمرہ:پہلی صدی ق م کی خواتین
زمرہ:پہلی صدی کی مقدسات
زمرہ:پہلی صدی کی وفیات
زمرہ:رومی دور کے یہودی
زمرہ:عہد نامہ جدید کے انبیا
زمرہ:عہد نامہ جدید میں خواتین
زمرہ:لوقا کی انجیل
زمرہ:یسوع کا خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:عہد نامہ جدید کے مقدسین
زمرہ:اسلام اور عورت
زمرہ:یوحنا اصطباغی
زمرہ:یہویاقیم
زمرہ:قبطی راسخ الاعتقاد مقدسین
زمرہ:انگلیکان مقدسین
زمرہ:پہلی صدی ق م کی وفیات
زمرہ:پہلی صدی کی یہودی شخصیات
زمرہ:مشرقی راسخ الاعتقاد مقدسین
زمرہ:رومن کیتھولک مقدسین
زمرہ:مسلم خواتین اولیا
زمرہ:مقدسین